KUPIŠKIO RAJONO SAVIVALDYBĖS TARYBA

SPRENDIMAS

DĖL SOCIALINIŲ PASLAUGŲ KAINŲ NUSTATYMO

2022 m. birželio 30 d. Nr. TS-184

Kupiškis

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978, ir atsižvelgdama į Kupiškio socialinių paslaugų centro 2022 m. birželio 10 d. raštą Nr. SPR2-608 „Dėl socialinių paslaugų kainų patvirtinimo“ ir į Kupiškio rajono šv. Kazimiero vaikų globos namų 2022 m. gegužės 9 d. raštą Nr. SD-69 „Dėl socialinių paslaugų kainų patvirtinimo“, Kupiškio rajono savivaldybės taryba n u s p r e n d ž i a:

1. Nustatyti socialinių paslaugų kainas (vienam paslaugos gavėjui) pagal šio sprendimo priedą.

2. Pripažinti netekusiu galios Kupiškio rajono savivaldybės tarybos 2021 m. lapkričio 25 d. sprendimą Nr. TS-266 „Dėl socialinių paslaugų kainų nustatymo“.

3. Nustatyti, kad šis sprendimas įsigalioja nuo 2022 m. liepos 1 d.

4. Paskelbti šį sprendimą Savivaldybės interneto svetainėje ir Teisės aktų registre.

Šis sprendimas gali būti skundžiamas per šešis mėnesius nuo skunde nurodytų pažeidimų paaiškėjimo asmeniui dienos Kupiškio rajono savivaldybės tarybai (Vytauto g. 2, Kupiškis) Lietuvos Respublikos viešojo administravimo įstatymo nustatyta tvarka arba per vieną mėnesį nuo jo paskelbimo arba įteikimo suinteresuotai šaliai dienos Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas	Augenijus Cesevičius